Östersund kommune

Östersund (sørsamisk: Staaren tjïelte) er en kommune i Jämtlands län i landskapet Jämtland i Sverige. Kommunen har grenser til nabokommunene Krokom, Strömsund, Ragunda, Bräcke og Berg.  Kommunens administrasjonssenter ligger i Östersund. Kommunen er Jämtlands eneste bykommune og er länets mest folkerike kommune.

Samisk språk
Samisk har status som offisielt minoritetsspråk i kommunen og Östersund kommune inngår i forvaltningsområdet for samisk språk i Sverige.

Geografi
I vest grenser kommunen til Sveriges femte største innsjø, Storsjön. Den største øya i innsjøen, Frösön, ligger i kommunen. Indalsälven renner gjennom kommunen. Blant kommunens innsjøer er Locknesjön.

E14 og E45 går gjennom kommunen. Östersund er forbundet til det svenske jernbanettet ved Inlandsbanan og Mittbanan. Östersund flyplass på øya Frösön har ruteflygninger til Stockholm og flere andre svenske byer.

Tettsteder
Östersund kommune hadde ni tettsteder i 2010. I tabellen oppgis antall innbyggere per 31. desember 2010.

Referanser

Eksterne lenker
Offisielle hjemmesider for Östersund kommune